བྱང་ཆུབ་ཀྱི་སེམས་གཉིས་སྒོམ་པའི་མན་ངག་
དང་པོར་མཛད་པ་བཞུགས་སོ། །
༼ལྟ་ཁྲིད་འབྲིང་པོའང་ཟེར།༽
ཕྱོགས་བཅུར་བཞུགས་པའི་རྒྱལ་བ་དང༌། །དེ་སྲས་རྣམས་ལ་ཕྱག་འཚལ་
ནས། །ཀླུ་སྒྲུབ་གཞུང་གི་རྗེས་འབྲངས་ནས། །བྱང་ཆུབ་སེམས་ཀྱི་མན་ངག་འབྲི། །
འདིར་གང་དག་མོས་དགེ་ཕུན་སུམ་ཚོགས་པ་དང་ལྡན་ཞིང་། བླ་ན་མེད་པ་ཡང་
དག་པར་རྫོགས་པའི་བྱང་ཆུབ་ཞེ་ཐག་པ་ནས་ཐོབ་པ་དོན་དུ་གཉེར་བ་རྣམས་
ཀྱིས། དེའི་རྒྱུ་དང་རྐྱེན་ཕྱིན་ཅི་མ་ལོག་པ་དང༌། མ་ཚང་བ་མེད་པ་ལ་བསླབ་པར་
བྱ་སྟེ། རྒྱུ་ཕྱིན་ཅི་ལོག་པ་དང༌། ཁ་ཡར་བ་ལ་ནི་མངོན་པར་འདོད་པའི་འབྲས་བུ་
འབྱིན་པའི་ནུས་པ་མེད་པའི་ཕྱིར་རོ། །མངོན་པར་འདོད་པའི་འབྲས་བུ་བླ་ན་མེད་
པའི་བྱང་ཆུབ་དེའི་རྒྱུ་དང་རྐྱེན་དེ་ཡང་གང་ཞེ་ན་ཇི་སྐད་དུ། གསང་བ་བའི་བདག་པོ།
ཐམས་ཅད་མཁྱེན་པའི་ཡེ་ཤེས་ནི་སྙིང་རྗེའི་རྩ་བ་ལས་བྱུང་བ་ཡིན། བྱང་ཆུབ་ཀྱི་
361

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་ལྔ་པ།
སེམས་ཀྱི་རྒྱུ་ལས་བྱུང་བ་ཡིན། ཐབས་ཀྱིས་མཐར་ཕྱིན་པ་ཡིན་ནོ། །ཞེས་སོགས་
བཅོམ་ལྡན་འདས་ཀྱིས་མདོ་སྡེ་དེ་དང་དེ་ནས་རྒྱས་པར་གསུངས་པ་རྣམས་འཕགས་
པ་ཀླུ་སྒྲུབ་ཀྱིས་མདོར་བསྡུས་ཏེ། རིན་པོ་ཆེའི་ཕྲེང་བར། བདག་ཉིད་དང་ནི་འཇིག་
རྟེན་འདིས། །བླ་མེད་བྱང་ཆུབ་ཐོབ་འདོད་ན། །དེ་ཡི་རྩ་བ་བྱང་ཆུབ་སེམས། །རི་
དབང་རྒྱལ་པོ་ལྟར་བརྟན་དང༌། །ཕྱོགས་མཐས་བཏུགས་པའི་སྙིང་རྗེ་དང༌། །
གཉིས་ལ་མི་རྟོན་ཡེ་ཤེས་ལགས། །ཞེས་གསུངས་ཤིང༌། དེ་དང་མཐུན་པར་དབུ་
མ་ལ་འཇུག་པ་ལས་ཀྱང༌། ཉན་ཐོས་སངས་རྒྱས་འབྲིང་རྣམས་ཐུབ་དབང་སྐྱེས། །
སངས་རྒྱས་བྱང་ཆུབ་སེམས་དཔའ་ལས་འཁྲུངས་ཤིང༌། །སྙིང་རྗེའི་སེམས་དང་
གཉིས་སུ་མེད་བློ་དང་། །བྱང་ཆུབ་སེམས་ནི་རྒྱལ་སྲས་རྣམས་ཀྱི་རྒྱུ། །ཞེས་གསུངས་
པ་ཀུན་རྫོབ་བྱང་ཆུབ་ཀྱི་སེམས་དང་དོན་དམ་བྱང་ཆུབ་ཀྱི་སེམས་དེ་གཉིས་ཀའི་
རྩ་བ་སྙིང་རྗེ་ཆེན་པོ་དང་གསུམ་ནི་རྣམ་པ་ཐམས་ཅད་མཁྱེན་པའི་ཡེ་ཤེས་ཀྱི་རྒྱུ་
དང་རྐྱེན་མ་ནོར་བ་དང་མ་ཚང་བ་མེད་པ་ཡིན་ནོ། །དེའི་ཕྱིར་ཐེག་པ་མཆོག་ལ་
གཞོལ་བའི་རྣལ་འབྱོར་པ་རྣམ་མཁྱེན་གྱི་ཡེ་ཤེས་དོན་དུ་གཉེར་བ་རྣམས་ཀྱིས་
ཆོས་གསུམ་པོ་འདི་དག་ཉིད་ལ་འབད་པས་བསླབ་པར་བྱའོ། །དེ་ལ་ཐོག་མར་སྙིང་
རྗེ་ཆེན་པོ་བསྒོམ་པར་བྱ་སྟེ། དེ་ཉིད་སངས་རྒྱས་ཀྱི་ཆོས་ཐམས་ཅད་ཀྱི་རྩ་བ་ཡིན་
པའི་ཕྱིར་དང༌། ཐོག་མ་དང༌། བར་དང༌། ཐ་མ་གསུམ་དུ། བྱང་ཆུབ་ཀྱི་སེམས་ཀྱི་
མྱུ་གུ་མ་སྐྱེས་པ་བསྐྱེད་པར་བྱེད་པ་དང༌། སྐྱེས་ཟིན་མི་ཉམས་ཤིང་འཕེལ་བར་
བྱེད་པ་དང༌། འབྲས་བུ་ཕུན་སུམ་ཚོགས་པ་གྲུབ་པ་ཡུན་རིང་དུ་གདུལ་བྱའི་ཉེ་བར་
362

དབུ་མའི་ལྟ་ཁྲིད་འབྲིང་པོ།
སྤྱོད་པའི་གཞིར་གྱུར་པའི་རྒྱུའི་གཙོ་བོ་ཡིན་པའི་ཕྱིར་རོ། །དེ་ཡང་འདི་ལྟར་སྙིང་
རྗེ་ཅན་ནི་སྡུག་བསྔལ་གྱིས་ཉེན་པའི་འགྲོ་བ་མཐའ་དག་སྡུག་བསྔལ་ཐམས་ཅད་
དང་བྲལ་བའི་ཐར་པ་བླ་ན་མེད་པའི་གོ་འཕང་ལ་དགོད་པར་བྱའོ་སྙམ་དུ་སེམས་
བསྐྱེད་ཅིང༌། དེའི་ཐབས་ལ་འཇུག་པར་འགྱུར་རོ། །སེམས་བསྐྱེད་པ་དེ་ཉིད་སྙིང་
རྗེའི་ཆུས་ཡང་དང་ཡང་དུ་བཅུས་པ་ལ་བརྟེན་ནས་བར་མ་དོར་ཉན་ཐོས་ཀྱི་སའམ།
རང་སངས་རྒྱས་ཀྱི་སར་མི་ལྷུང་བར་འབྲས་བུ་ཕུན་སུམ་ཚོགས་པ་རྣམ་མཁྱེན་གྱི་
ཡེ་ཤེས་བསྐྱེད་པར་བྱའོ། །འབྲས་བུ་ཕུན་སུམ་ཚོགས་པ་དེ་ཉིད་སྙིང་རྗེ་ཡུན་རིང་
དུ་གོམས་པར་བྱས་པས་སྨིན་པའི་མཐུས་འཁོར་བ་ཇི་སྲིད་པར་གདུལ་བྱའི་བསམ་
པ་དང་མཐུན་པར་ཆོས་ཀྱི་འཁོར་ལོ་བསྐོར་བ་ལ་སོགས་པའི་ཕྲིན་ལས་འཇུག་
པས། ཐེག་པ་གསུམ་གྱི་འཕགས་པའི་ཚོགས་གཅིག་ནས་གཅིག་ཏུ་རྒྱུད་པ་རྒྱུན་
མི་ཆད་པར་བྱེད་དོ། །དེ་བས་ན་ཇི་ལྟར་ཕྱི་རོལ་གྱི་འབྲས་བུ་ལ་སོགས་པ་ཐོག་
མར་མྱུ་གུ་མ་སྐྱེས་པ་སྐྱེས་པ་དང་། བར་དུ་སྐྱེས་ཟིན་གྱི་སྡོང་བུ་དང་ལོ་མ་ལ་སོགས་
པ་གོང་ནས་གོང་དུ་འཕེལ་ཞིང་རྒྱས་པ་འགྱུར་བ་དང་། མཐར་གྲུབ་ཟིན་པའི་འབྲས་
བུ་ས་བོན་གྱི་རྒྱུད་པ་གཅིག་ནས་གཅིག་ཏུ་བརྒྱུད་དེ་ཡུན་རིང་དུ་གནས་པ་དང༌།
སྐྱེ་བོ་རྣམས་ཀྱི་ལོངས་སྤྱོད་ཀྱི་གཞིར་འགྱུར་བ་ལ། གོ་རིམ་བཞིན་དུ་ས་བོན་དང་། ཆུ་
དང༌། རྣམ་པར་སྨིན་པའི་རྣམ་པ་གཙོ་བོ་དང་འདྲ་བར་སྙིང་རྗེ་ཆེན་པོ་འདི་ཡང་
སངས་རྒྱས་ཀྱི་ལོ་ཐོག་ཕུན་སུམ་ཚོགས་པ་འདིའི་ཐོག་མཐའ་བར་གསུམ་གྱི་རྒྱུའི་
གཙོ་བོར་གྱུར་པ་ཡིན་པའི་ཕྱིར་རོ། །དེའི་ཕྱིར། ཆོས་ཡང་དག་པར་བསྡུད་པའི་
3f༨.3

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་ལྔ་པ།
མདོ་ལས། བཅོམ་ལྡན་འདས་བྱང་ཆུབ་སེམས་དཔའ་ཆོས་རབ་ཏུ་མང་པོ་ལ་བསློབ་
པར་མི་བགྱིའོ། །བཅོམ་ལྡན་འདས་བྱང་ཆུབ་སེམས་དཔའ་ཆོས་གཅིག་རབ་ཏུ་
རྟོགས་པར་བགྱིས་ན་སངས་རྒྱས་ཀྱི་ཆོས་ཐམས་ཅད་དེའི་ལག་མཐིལ་དུ་མཆིས་
སོ༑ ༑ཆོས་གཅིག་པོ་གང་ཞེ་ན། སྙིང་རྗེ་ཆེན་པོའོ། །ཞེས་གསུངས་ཤིང༌། དབུ་མ་
འཇུག་པར་ཡང༌། གང་ཕྱིར་བརྩེ་ཉིད་རྒྱལ་བའི་ལོ་ཐོག་ཕུན་ཚོགས་འདིའི། །ས་
བོན་དང་ནི་སྤེལ་ལ་ཆུ་འདྲ་ཡུན་རིང་དུ། །ལོང་སྤྱོད་གནས་ལ་སྨིན་པ་ལྟ་བུར་འདོད་
གྱུར་པ། །དེའི་ཕྱིར་དེ་ན་ཐོག་མར་སྙིང་རྗེར་བསྟོད་པར་གྱིས། །ཞེས་གང་གསུངས་
པ་ཡིན་ནོ། །
སྙིང་རྗེ་དེ་ཡང་དམིགས་པ་དང་རྣམ་པའི་བྱེ་བྲག་གིས་གསུམ་ཏུ་འགྱུར་ཏེ།
འདི་ལྟར། སེམས་ཅན་ལ་དམིགས་པ་དང་། ཆོས་ལ་དམིགས་པ་དང་། དམིགས་
པ་མེད་པའི་སྙིང་རྗེའོ། །དང་པོ་ནི་དམིགས་ཡུལ་སེམས་ཅན་ནམ་གང་ཟག་རྫས་
ཡོད་ལ་དམིགས་ནས། དེ་སྡུག་བསྔལ་དང་བྲལ་བར་འདོད་པའི་རྣམ་པ་ཅན་ནོ། །
གཉིས་པ་ནི། ཕུང་པོ་ཆོས་ཙམ་ལ་དམིགས་ནས་སོ། །གསུམ་པ་ནི་རྟེན་ཅིང་འབྲེལ་
བར་འབྱུང་བ་སྒྱུ་མ་ལྟ་བུ་ལ་དམིགས་ནས་སོ། །དེ་དག་ཀྱང་གོ་རིམ་བཞིན་དུ།
སོ་སྐྱེ་བོ་དང་ཉན་རང་འཕགས་པ་དང༌། ཐེག་ཆེན་འཕགས་པ་རྣམས་ལ་ཡོད་ཅེས་
ཁ་ཅིག་འདོད་དེ། འདིར་ཐེག་པ་གསུམ་ཀའི་འཕགས་པ་ལ་ཕྱི་མ་གཉིས་ཡོད་ཅིང༌།
དེ་ཡང་ངོ་བོ་གཅིག་ལ་ལྡོག་པ་ཐ་དད་པའི་ཚུལ་དུ་ཡོད་དེ། དམིགས་ཡུལ་རང་
བཞིན་མེད་པའི་ཆ་ནས་དམིགས་པ་མེད་པ་དང་། ཐ་སྙད་དུ་རྣམ་པར་འགྱུར་ཞིང་
36-1

དབུ་མའི་ལྟ་ཁྲིད་འབྲིང་པོ།
མི་བརྟན་པའིཆ་ནས་ཆོས་ལ་དམིགས་པར་འཇོག་པའི་ཕྱིར་རོ། །དེ་ལ་རེ་ཤིག་སེམས་
ཅན་ལ་དམིགས་པའི་སྙིང་རྗེ་སྒོམ་པར་བྱའོ། །དེ་ཡང་དབུ་མ་འཇུག་པར། དང་
པོར་ང་ཞེས་བདག་ལ་མངོན་ཞེན་ཅིང༌། །བདག་གི་འདི་ཞེས་དངོས་ལ་ཆགས་བསྐྱེད་
ནས། །ཟོ་ཆུན་འཕྱན་ལྟར་རང་དབང་མེད་པ་ཡི། །འགྲོ་ལ་སྙིང་རྗེར་གྱུར་གང་དེ་
ལ་འདུད། །ཅེས་གསུངས་པ་ལྟར། སེམས་ཅན་གྱི་ཁམས་ལ། འདི་ལྟར་བལྟ་བར་
བྱ་སྟེ། འཇིག་རྟེན་འདི་དག་ནི་ཐོག་མ་ཉིད་དུ་ཕུང་པོ་ལ་ཡོད་པ་མ་ཡིན་པའི་བདག་ཏུ་
མངོན་པར་ཞེན་པར་བྱེད་དོ། །དེའི་འོག་ཏུ་ང་བདག་ཏུ་གཟུང་བྱ་མ་ཡིན་པ་རྣམས་
ལ་བདག་གིར་འཛིན་པར་བྱེད་དོ། །བདག་དང་བདག་གིར་གཟུང་བ་ལས་འདོད་
ཆགས་དང་ཞེ་སྡང་ལ་སོགས་པའི་ཉོན་མོངས་པ་རྣམས་འབྱུང་ཞིང༌། དེ་ལས་ཀྱང་
ལས་སོགས་པར་འགྱུར་ལ། ལས་དང་ཉོན་མོངས་པའི་དབང་གིས་འཁོར་བའི་སྐྱེ་
གནས་སྣ་ཚོགས་སུ་སྐྱེས་ནས། སྐྱེ་བ་དང་འཆི་བ་ལ་སོགས་པའི་སྡུག་བསྔལ་སྣ་
ཚོགས་མྱོང་བར་འགྱུར་ཏེ། དེ་ལྟར་ན་འཇིག་རྟེན་འདི་ནི་ལས་དང་ཉོན་མོངས་པའི་
ཐག་པས་དམ་དུ་བསྡམས་པ། རྣམ་པར་ཤེས་པའི་འཕྲུལ་འཁོར་མཁན་གྱིས་བསྐྱོད་
ཏེ་འཇུག་པ། ཁམས་གསུམ་གྱི་ཁྲོན་པ་ཆེན་པོའི་སྲིད་པའི་རྩེ་མོ་ནས་མནར་མེད་
པ་ལ་ཐུག་གི་བར་དུ་ཟབ་པའི་ནང་དུ་ཐོག་མ་མེད་པ་ནས་འཕྱན་པ། ངན་སོང་
གསུམ་གྱི་ཐུར་དུ་འབད་པ་མེད་པར་རང་གི་ངང་གིས་འཇུག་ཅིང་མཐོ་རིས་ཀྱི་གྱེན་དུ་
འབད་པས་དྲང་བར་བྱ་བ། མ་རིག་པ་ལ་སོགས་པའི་ཀུན་ནས་ཉོན་མོངས་པས་
ཀུན་ནས་ཉོན་མོངས་པ་དང་། འདུ་བྱེད་ལ་སོགས་པའི་ལས་ཀྱི་ཀུན་ནས་ཉོན་མོངས་
365

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་ལྔ་པ།
པ་དང་། མིང་གཟུགས་ལ་སོགས་པ་སྐྱེ་བའི་ཀུན་ནས་ཉོན་མོངས་པའི་གནས་སྐབས་
གསུམ་ཡོད་ཀྱང་འགལ་མེའི་འཁོར་ལོ་བཞིན་དུ། ཐོག་མ་དང་། བར་དང༌། ཐ་མ་
ངོས་མི་ཟིན་པ། ཉིན་རེ་བཞིན་དུ་སྡུག་བསྔལ་གྱི་སྡུག་བསྔལ་དང༌། འགྱུར་བའི་
སྡུག་བསྔལ་གྱིས་གཅོག་པར་འགྱུར་པའི་ཕྱིར། ཟོ་ཆུན་གྱི་རྒྱུད་ལ་འཕྱན་པའི་གནས་
སྐབས་དང་འདྲ་བ་ཞིག་ཏེ། ཀྱེ་མ་འདི་ཐམས་ཅད་ནི་བདག་ལ་ཐོག་མ་མེད་པ་ནས་
ཕན་གཏགས་པའི་ཕ་མ་ཤ་སྟག་ཡིན་ན། འདི་དག་འདི་ལྟ་བུའི་གནས་སྐབས་ལས་
ཐར་ན་ཅི་མ་རུང་སྙམ་དུ་ཡང་དང་ཡང་དུ་ཡིད་ལ་བྱ་སྟེ། ཇི་སྲིད་སེམས་རྒྱུད་དེའི་
ངང་དུ་མ་གྱུར་གྱི་ཁར་དུའོ། །དེའི་འོག་ཏུ་དེ་ལས་བོགས་དབྱུང་བའི་ཕྱིར་ཆོས་ལ་དམིགས
པའི་སྙིང་རྗེ་སྒོམ་པར་བྱའོ། །ཐོག་མར་རང་གི་ཕུང་པོ་ལ་འདི་ལྟར་བརྟག་སྟེ། ཅི་
ཕུང་པོ་ཉིད་ལ་བདག་ཅེས་བྱ་བ་འགའ་ཞིག་ཡོད་དམ་འོན་ཏེ་མེད། ཡོད་ན་ཕུང་
པོ་དང་གཅིག་གམ་འོན་ཏེ་ཐ་དད། དང་པོ་ལྟར་ན་ཕུང་པོ་རྣམས་མང་བའི་ཕྱིར། བདག་
ཀྱང་མང་པོ་དང་མི་རྟག་པ་ཉིད་དུ་འགྱུར་ན། དེ་ལྟར་ཡང་རུང་བ་མ་ཡིན་ནོ། །ཅི་
སྟེ་ཐ་དད་པར་ཡོད་ན་གཟུགས་ལས་རྣམ་ཤེས་བཞིན་དུ་ཕུང་པོ་ལས་ཐ་དད་པར་
བདག་ཏུ་དམིགས་པར་འགྱུར་ན་དེ་ལྟར་ཡང་མ་དམིགས་སོ། །དེའི་ཕྱིར་ཕུང་པོ་
འདི་ལ་བདག་ཅེས་བྱ་བ་ཅུང་ཟད་ཀྱང་མེད་ཀྱི། རྣམ་པར་རྟོག་པས་བདག་ཏུ་སྒྲོ་
བཏགས་པ་ཙམ་དུ་ཟད་དོ། །བདག་ཅི་འདྲ་བར་སེམས་ཅན་འདི་རྣམས་ཀུན་ཀྱང་
དེ་དང་འདྲ་ན། བདག་མེད་པའི་ཕུང་པོ་ལ་བདག་དང་བདག་གིར་བཟུང་ནས་ཐོག་
མ་མེད་པ་ནས་འཁོར་བའི་སྡུག་བསྔལ་དྲག་པོ་མི་ཟད་པ་མྱོང་བར་གྱུར་ཏེ། ཞེས་
༨{ཀྭ ར

དབུ་མའི་ལྟ་ཁྲིད་འབྲིང་པོ།
ངེས་པར་བྱས་ནས། ཀྱེ་མ་བདག་གིས་ཐོག་མ་མེད་པའི་ཕ་མ་དྲིན་ཅན་འདི་དག་
བདག་དང་བདག་གིར་འཛིན་པའི་འཆིང་བ་དམ་པོ་འདི་ལྟ་བུ་ལས་གྲོལ་ན་ཅི་མ་
རུང་སྙམ་དུ་ཡང་དང་ཡང་དུ་ཡིད་ལ་བྱ་སྟེ། ཇི་སྲིད་ཡིད་དེའི་སྐལ་བ་དང་ལྡན་པར་
འགྱུར་གྱི་བར་དུའོ། །དེའི་འོག་ཏུ་དེ་ལས་བོགས་དབྱུང་བའི་ཕྱིར་དམིགས་པ་མེད་
པའི་སྙིང་རྗེ་བསྒོམ་པར་བྱའོ། །ཐོག་མར་འདི་ལྟར་རང་གི་ཕུང་པོ་ལ་བརྟག་པར་
བྱ་སྟེ། བདག་མེད་པའི་ཕུང་པོ་འདི་ཉིད་རང་བཞིན་དང་བཅས་པ་ཞིག་གམ་འོན་ཏེ་
རང་བཞིན་མེད་པ་ཞིག དང་པོ་ལྟར་ན་ཕུང་པོ་འདི་དག་སྐྱེ་བ་དང་འཇིགས་པ་ལ་
སོགས་པའི་རྣམ་པ་གཞན་དང་གཞན་དུ་འགྱུར་བ་མི་འཐད་དེ། རང་བཞིན་དང་
བཅས་པའི་ཕྱིར་དང༌། རང་བཞིན་ལ་ལྡོག་པ་མེད་པའི་ཕྱིར་རོ། །
དེ་བས་ན་ཕུང་པོ་འདི་དག་ནི་ཆུ་ནང་གི་ཟླ་བའི་གཟུགས་བརྙན་བཞིན་
དུ་དཔྱད་ནས་རང་བཞིན་མེད་ཀྱང་ཐ་སྙད་དུ་སྐྱེ་བ་དང་འཆི་བ་ལ་སོགས་པ་སྣང་
བ་ཞིག་ཏེ། སྔོན་ཆད་བདག་གིས་ཆོས་ཉིད་འདི་ལྟ་བུ་མ་རྟོགས་པས་འཁོར་བའི་
སྡུག་བསྔལ་མྱོང་ཞིང་། བདག་ཅི་འདྲ་བར་སེམས་ཅན་འདི་དག་ཀྱང་དེ་འདྲ་བ་སྟེ།
ཀྱེ་མ་མར་གྱུར་པའི་སེམས་ཅན་འདི་དག་གིས་ཆོས་ཉིད་འདི་ལྟ་བུ་ཁོང་དུ་ཆུད་དེ།
དངོས་པོར་མངོན་པར་ཞེན་པའི་འཆིང་བ་འདི་དག་ལས་གྲོལ་ན་ཅི་མ་རུང་སྙམ་
དུ་ཡིད་ལ་བྱའོ། །དེ་ལྟར་སྙིང་རྗེ་བསྒོམས་པས་སེམས་རྒྱུད་དེའི་བདག་ཉིད་དུ་
འགྱུར་བ་ལ་བྱང་ཆུབ་ཀྱི་སེམས་སྐྱེ་བས་དེའི་འོག་ཏུ་བླ་མ་མཚན་ཉིད་དང་ལྡན་པ་
ལ་གསོལ་བ་གདབ་སྟེ། སྨོན་པ་དང་འཇུག་པའི་བདག་ཉིད་ཅན་གྱི་བྱང་ཆུབ་ཀྱི་
367

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ན་བློ་གྲོས་ཞབས་ཀྱི་གསུང་འབུམ་པོད་ལྔ་པ།
མཆོག་ཏུ་སེམས་བསྐྱེད་པ་བླངས་བར་བྱའོ། །
དེ་ལྟར་བདག་གིས་འགྲོ་བ་མཐའ་དག་བསྒྲལ་བར་བྱའོ། །ཞེས་སེམས་
བསྐྱེད་ཅིང་དམ་བཅས་པ་འདི་ཡང་། གཉིས་སུ་མེད་པའི་ཡེ་ཤེས་དང་བྲལ་བས་
མི་འགྲུབ་པས་དེའི་ཕྱིར་དེའི་འོག་ཏུ་གཉིས་སུ་མེད་པའི་ཡེ་ཤེས་ཀྱི་མཚན་ཉིད་
ཅན་གྱི་དོན་དམ་པའི་བྱང་ཆུབ་ཀྱི་སེམས་སྒོམ་པ་ལ་འབད་པར་བྱའོ། །རྣམ་པར་
མི་རྟོག་པའི་ཡེ་ཤེས་དེ་ཡང་ཞི་གནས་དང་བྲལ་བ་ལ་འབྱུང་བ་མ་ཡིན་ཏེ། ཞི་
གནས་དང་བྲལ་བའི་ལྷག་མཐོང་ནི། མར་མེ་རླུང་གྱིས་བསྐྱོད་པ་ལྟར་རྣམ་པར་
རྟོག་པའི་རླུང་གིས་བསྐྱོད་པས་མི་བརྟན་པ་ཉིད་ཀྱི་ཕྱིར་རོ། །དེའི་ཕྱིར་རྣལ་འབྱོར་
པས་ཐོག་མར་ཞི་གནས་སྒོམས་པར་བྱའོ། །དེ་ཡང་རྒྱུ་དང་རྐྱེན་ཚོགས་པ་ལས་
འབྱུང་བས། དེའི་ཕྱིར་རྣལ་འབྱོར་པས་ཞི་གནས་ཀྱི་ཚོགས་ལ་བརྟེན་པར་བྱའོ། །
དེ་ལ་ཞི་གནས་ཀྱི་ཚོགས་གང་ཞེ་ན། མཐུན་པའི་ཡུལ་ན་གནས་པ་དང༌། འདོད་
པ་ཆུང་བ་དང༌། ཆོག་ཤེས་པ་དང༌། བྱ་བ་མང་པོ་སྤངས་པ་དང༌། ཚུལ་ཁྲིམས་
རྣམ་པར་དག་པ་དང་། འདོད་པ་ལ་སོགས་པའི་རྣམ་པར་རྟོག་པ་སྤངས་པའོ། །དེ་
ལ་ཡོན་ཏན་ལྔ་དང་ལྡན་པ་ནི་མཐུན་པའི་ཡུལ་ན་གནས་པ་ཡིན་ཏེ། འདི་ལྟར་
གོས་དང་ཟས་ལ་སོགས་པ་ཚེགས་མེད་པར་རྙེད་པའི་ཕྱིར་རྙེད་སླ་བ་དང༌། སྐྱེ་བོ་
མི་སྲུན་པ་དང་དགྲ་ལ་སོགས་པ་མེད་པའི་ཕྱིར་གནས་བཟང་བ་དང༌། ནད་མི་སྐྱེད་
པའི་ཕྱིར་ས་བཟང་བ་དང་། གྲོགས་ཚུལ་ཁྲིམས་དང་ལྟ་བ་མཚུངས་པའི་ཕྱིར་གྲོགས་
བཟང་བ་དང༌། ཉིན་མོ་སྐྱེ་བོ་མང་པོས་མ་གང་བ་དང༌། མཚན་མོ་སྒྲ་ཆུང་བའི་
368

དབུ་མའི་ལྟ་ཁྲིད་འབྲིང་པོ།
ཕྱིར་ལེགས་པར་གནས་པ་ཡིན་ནོ། །ཆོས་གོས་དང་བསོད་སྙོམས་ལ་སོགས་པ་
བཟང་པོ་དང་མང་པོ་ལ་དོན་དུ་གཉེར་བ་མེད་པ་དང་། ཇི་ལྟར་ར